Praatjiemakers laat my gril | Die Vryburger
Die praatjiemakers van die politiek laat my rillings kry. Van hulle sit mos daar in die parlement om verlore slaap in te haal, net om 'n dag of week later in 'n onderhoud met die media, veral in lewendige uitsendings van radio en tv-programme, hulle standpunte en kritiek oor te dra sodat die luisteraars en lesers beïndruk kan wees met wat hulle te sê het.
Hulle braak gal oor die polisie wat nie hulle werk behoorlik doen nie, tjank oor kapings wat toeneem, vertel met smaak hoe die land agteruit boer, en verwys dan op die grootskaalse smokkelhandel, renoster stropery asook die vrotsige diens by staatsinstellings soos hospitale en klinieke, en dan sommer in dieselfde asem hulle kommer uitspreek oor skole se swak standaard en bedenklike dissipline.
Nouja, wat hulle sê is alles waar – dit is immers die boodskap wat behoudendes aan die spul politici probeer tuisbring het voor die oorgawe van 1994.
Toe gaan ons mos stembus toe – om te "ja" of te "nee" waaroor nou getjank word.
Toe verneuk hulle nog met die stemmery, en maak dit 'n reuse "Ja-oorwinning vir chaos".
Die tjankbalies het gestem vir hierdie bedeling, so hulle moet nou maar geniet wat hulle beleef – ek gril vir die praatjiesmakers, en hoop hulle verstik in hulle liberalisme!
Hulle laat my dink aan die sportmalles van weleer, wat die resies geniet het terwyl Rome brand.
Groete en dankie vir 'n puik koerant wat deurlopend die korrekte perspektiewe stel.
2 thoughts on "Praatjiemakers laat my gril"
Jan Fourie November 12, 2014 at 10:37 am
Die sportmalles is steeds met ons. Ons was gewillig om ons land weg te gee net sodat ons aan internasionale sport mag deelneem. EN ONS SAL DIT WEER DOEN!!!
Arnold November 12, 2014 at 12:53 pm
@ Bert Theron;
Net die helfte van jou storie is waar.
Die Ja-Stemmers het vir 'n leuen gestem waaroor hulle nou spyt is. Dink jy enigeen sou Ja gestem het as hulle geweet het wat hulle nou weet?
Ek het nie Ja gestem nie. Noem dit maar 'n voorgevoel as mens dit mag sê. Ek roem nou nie op Heldersiendheid nie, maar eerder geluk wat aan my kant was.
Om nou sommer die Ja-Stemmers te wil looi, en die leuenaars te laat vrygaan, sal nie deug nie.
Ek voorspel dat die Ja-Stemmers die beste materiaal is om daardie slaë te gaan uitdeel. Hulle het 'n baie goeie rede om hulle self te gaan wreek omdat daar van hulle goedgelowigheid misbruik gemaak is. En ek sal hulle daamee help.